Мы махуэхэм
Жэпуэгъуэм и 12, щэбэт
Къупщхьэ узым ебэныным и дунейпсо махуэщ
Лъы тынымрэ мыхъужыну Iэпкълъэпкъым щыщ Iыхьэр сымаджэм хузэхъуэкIынымрэ я европэпсо махуэщ
Испание пащтыхьыгъуэм и лъэпкъ махуэшхуэщ — испан лъэпкъым и махуэщ
Илъэс 2795-рэ ирокъу Ереван (Эребуни) къалэм и лъабжьэр зэрагъэтIылърэ.
1897 гъэм Урысейм япэ футбол зэхьэзэхуэ щекIуэкIащ.
1957 гъэм Къэбэрдей-Балъкъэр къэрал университетыр къызэIуахащ. Абы и япэ ректору ягъэуват Бэрбэч ХьэтIутIэ. Иджы абы и цIэр КъБКъУ-м зэрехьэ.
Тхыдэ щIэныгъэхэм я доктор, КъБКъУ-м и профессор, ЩIДАА-м и академик Быж Алий къызэралъхурэ илъэс 76-рэ ирокъу.
УФ-м и Муслъымэнхэм я IуэхущIапIэ нэхъыщхьэм и унафэщI Таджуддин Талгат и ныбжьыр илъэс 65-рэ ирокъу.
Къэбэрдей-Балъкъэрым, Ингушым, Осетие Ипщэм щIыхь зиIэ я артисткэ Кърым Иринэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 18 — 21-рэ, жэщым градуси 7 — 12 щыхъунущ.
Жэпуэгъуэм и 13, тхьэмахуэ
Мэкъумэш хозяйствэмрэ ерыскъыпхъэхэм елэжь промышленностымрэ и лэжьакIуэм и махуэщ
1792 гъэм США-м Унэ Хужьыр ухуэн щыщIадзащ.
1884 гъэм Гринвичыр меридианым техуэу ягъэуващ.
1904 гъэм Тэрч-Псыжь полкым хыхьэ адыгэ шууей гупым хэтхэм зыкъаIэтащ.
1941 гъэм Инджылыз кхъухьлъатэхэм Нюрнберг бомбэхэр щрадзыхащ.
Парт, жылагъуэ лэжьакIуэ, политик, КъБР-м мэкъумэшымкIэ щIыхь зиIэ и лэжьакIуэ ХьэщIэлI Мухьэмэд къызэралъхурэ илъэси 102-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 12 — 15, жэщым градуси 7 — 12 щыхъунущ.
Жэпуэгъуэм и 14, блыщхьэ
Стандартизацэм и дунейпсо махуэщ
Илъэс 60 и пэкIэ Минск заводым къыщыщIагъэкIащ шэрхъ зыщIэт, зэрывэ япэ «Беларусь» тракторыр.
Режиссёр, КъБР-м гъуазджэхэмкIэ щIыхь зиIэ и лэжьакIуэ Темрокъуэ Риммэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 13 — 16, жэщым градуси 10 — 12 щыхъунущ.
